Wat sou jy sê, is die beste nuwe woord? | Netwerk24
Deur Jana Luther 07 Desember 2019 00:01
Daarom maak woordeboeke en ander taalgenootskappe – in Duitsland van 1971, in Amerika sedert 1991, in Nederland van 2003 – jaarliks, van November af, hul woorde van die jaar bekend.
Soms val dié eer neologismes te beurt.
Soms word daar op ouer woorde besluit: Woorde wat van die gebeurtenisse wat hul stempel op die betrokke jaar afgedruk het, goed saamvat, weerspieël.
Die gebruik daarvan het, volgens Engels se bekendste woordeboek, in die afgelope 12 maande honderdvoudig toegeneem. (In Mei het die Britse dagblad The Guardian aangekondig dat hy in die plek van “klimaatsverandering” en “aardverwarming” voortaan meer dikwels die terme “klimaatsnoodtoestand” en “aardverhitting” sal gebruik – “in ooreenstemming met die wetenskaplike konsensus dat die mensdom na ’n ramp op pad is”.)
In die brandpunt, vir baie, tussen bly en gly.
Omgewingstres, -angs? Die vierde nywerheidsrevolusie (NR4), die Internet van Dinge (IvD), nuwe tegnologieë, slim-omgewings; groot data, inligtingstortings? Werklikheid, aangevulde werklikheid, of skyn? Strooipraters, stresprinsesse, internettrolle, sosialemediakeffertjies, glansganse, gierslawe, clichétoeriste wat hul ervarings deur ander laat kureer?
Terwyl ons groener eet, groener leef en die grens tussen die fisiese en digitale wêreld vervaag, balanseer Suid-Afrika op sy eie naaldpunt.
In die brandpunt tussen deelekonomie en grypkultuur; tussen die Scylla van mislukkende munisipaliteite (“munisifaliteite”), korrupsie, armoede, misdaad, gebrekkige polisiëring, kom-gratis-uit-die-tronk-kaartjies en die Charybdis van reg­rukstrategieë, Ramaforie en Rama­fantasie.
Meer oor: Taal | Woordwisseling